Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 215

12. évfolyam Belépõ tevékenységformák Az óra szervezéséhez, valamint a rendezvények lebonyolításához szükséges vezényszavak, alakzatok, vonulások alkalmazása. A szabadgyakorlati alapformájú gimnasztikai kéziszer-, társas, pad-, bordásfal-gyakorlatok alkalmazása (3-4 alapforma, 8-16 ütem). A helyes testtartást javító gyakorlatok önálló használata. A kondicionális képességek fejlesztése. Az atlétikai mozgásanyag stabil végrehajtása, versenyzés. Tornában a választott szergyakorlatok esetében 3-4 elembõl álló gyakorlatsor folyamatos végrehajtása. A választott sportjátékokban (legalább kettõben) a tanult technikai elemek, taktikai megoldások alkalmazása játékban. Pontos szabályismeret. Aktív részvétel a természetben ûzhetõ sportágakban. Küzdõsportokban a páros küzdelmek során a tanult technikai elemek gyakorlása, versenyzés. Folyamatos úszás mindkét választott úszásnemben törekedve a távolság növelésre. A birkózás és a dzsudó technikai elemei, illetve a sportjátékok esetében az egyes játékhelyzetek – emberfogás és területvédekezés esetén – alkalmazása valós játékszituációban. Témakörök Tartalmak Rendgyakorlatok Futólépés egyes, kettes stb. oszlopban ütemtartással. Testfordulatok helybenfutás és futás közben. Fejlõdések, szakadozások futás közben. Vonulások, ellenvonulások, keresztezõ ellenvonulások futás közben. Elõkészítés, alapozás, prevenció Szabadgyakorlati alapformájú kéziszer- és szergyakorlatok alkalmazása. Biomechanikailag helyes testtartást biztosító gyakorlatok. Zenés gimnasztika. Atlétika Erõfejlesztõ gyakorlatok: Dinamikus láberõ: térdhajlítások, nyújtások, szökdelések, felugrások, átugrások szerek felhasználásával, szerterheléssel is. Karerõ: dobások 3–5 kg-os medicinlabdával a szer súlyának és az ismétlésszámnak a növelésével. Kötélmászás, függeszkedés, vándorfüggeszkedés. Kötélmászó és függeszkedõ versenyek. A törzsizomzatot erõsítõ gyakorlatok: szerek és kéziszerek felhasználásával. Gyorsaság fejlesztése: Rajtgyakorlatok és versenyek különbözõ kiinduló helyzetekbõl. Összetett feladatok gyors végrehajtása szerek felhasználásával és szereken végezve. Állóképesség fejlesztése: a terhelés és pihenés változtatásával az erõt, gyorsaságot és ügyességet fejlesztõ gyakorlatok végzése. Résztávok ismételt lefutása pihenési idõ közbeiktatásával. Futások Gyorsfutás 100 m-es távon. Futóversenyek 60–100 méteren. Rajtversenyek álló és térdelõ rajttal 30 m-es távon. Fokozófutás, iramfutás. Ugrások Magasugrás a választott technikával. A technika folyamatos javítása. Magasugró-versenyek. Távolugrás a választott technikával. A technika javítása. Távolugró-versenyek Dobások Súlylökés: A szer lökésének helyes iránya, szöge. A technika javítása. Súlylökõ-versenyek. Torna jellegû feladatmegoldások Egyénileg végzett speciális nyújtás, lazítás erõsítés. Az egyensúlyérzék fejlesztése célgimnasztikai gyakorlatokkal. Szergyakorlatok Talaj Kézenátfordulás. A 9–12. évfolyamon tanult elemek változatos összekapcsolásával gyakorlatsor összeállítása, összekötõ elemek felhasználásával. Szekrényugrás Fiúk: hosszában (5 rész) a tanult ugrások gyakorlása. Lányok: keresztben (5 rész) a tanult ugrások gyakorlása. Korlát (fiúk) Beugrás felkarfüggésbe, lendület elõretámaszba. Felkarfüggésben lendület elõre, felkar-lebegõtámaszba, billenés támaszba. Összefüggõ gyakorlat kialakítása a 9–12. osztályban tanult elemek felhasználásával. Nyújtó (fiúk) Billenés alaplendületbõl támaszba. A 11–12. évfolyamon tanult gyakorlatelemekbõl egyszerû gyakorlat összeállítása. Gyûrû (fiúk) A 9–11. évfolyam anyagának gyakorlása. Összefüggõ gyakorlat bemutatása. Gerenda (lányok) Felugrás terpesz-talptámaszba. Keringõlépés 180 fokos fordulattal. Az elõzõ osztályokban tanult elemekbõl egyéni gyakorlatsor összeállítása. Ritmikus gimnasztika (lányok) Átmenetek egyik törzsívbõl a másikba. Keringõlépés 180 fokos fordulatokkal. A 9–12. évfolyamon tanult elemekbõl egyéni gyakorlatsor összeállítása. Testnevelési és sportjátékok A 9. évfolyamon választott sportjátékok anyagát kell feldolgozni. Kézilabda A területvédekezés elleni játék gyakorlása. Hatosfal és 5+1-es védekezés gyakorlása. Kapuralövés szélrõl és beugrással. Kosárlabda Területvédekezés (2:3), a védõterület felosztása, a védõjátékosok mozgása, helyezkedése a kijelölt területen, területvédekezés elleni játék 1:3:1-es felállásból. A korábban tanult elemek gyakorlása és alkalmazása a játékban. Labdarúgás Védekezés a támadók emberfölénye ellen. Területvédekezés. Szabadulás védõtõl egyszerû labdáscselekkel. Rálépõs csel indulást, elhúzást utánzó cselek. Játék kétkapura. Röplabda A leütés technikájának és a sáncolás végrehajtásának javítása. Mentés gurulással. Játék versenyszabályokkal, törekedve az állandó mozgásra támadásban és védekezésben. Helyezkedés figyelemmel az ellenfél szándékára. A sánc mögötti terület védelme. Természetben ûzhetõ sportok A 11. évfolyamon leírtak szerint. A helyi lehetõségektõl és az idõjárástól függõen. Önvédelmi és küzdõsportok Társas küzdõ gyakorlatok felhasználásával a kondicionális képességek (erõ, gyorsaság) speciális fejlesztése. Birkózás A 9–11. évfolyamon tanult elemek felhasználásával birkózás, folyamatos küzdelem. Versenyek. Dzsúdó Újabb technikai elemek elsajátítása. Páros küzdelmek a versenyszabályok szerint. Úszás A tanult úszásnemek gyakorlása. A továbbhaladás feltételei Alakzatok és vonulások végrehajtása a vezényszavaknak megfelelõen. Nyolc ütemû két alapformát tartalmazó pad- és bordásfalgyakorlatok végrehajtása utasításra, 4-8 ütemû szabadgyakorlati alapformájú gyakorlatokból álló kéziszer gyakorlatsor tervezése és végrehajtása a testtartást javító gyakorlatok önálló végrehajtása. A kondicionális képességek szintjének megtartása, illetve javulása. A mérhetõ atlétikai teljesítményekben javulás, szabályok szerinti versenyzés. A választott szereken rövid gyakorlatsor végrehajtása. Aktív részvétel két választott sportjátékban, szabályok szerinti játék. Aktív részvétel egy természetben ûzhetõ sportágban. A páros küzdelmekben való részvétel. Folyamatos úszás két úszásnemben, az egyikben legalább 50 méteren. FIZIKA 9–10. évfolyam Célok és feladatok A fizikatanítás célja a szakközépiskolában az általános mûveltség részét jelentõ alapvetõ fizikai ismeretek kialakítása, a tanuló érdeklõdésének felkeltése a természeti jelenségek megértése iránt, valamint az önálló ismeretszerzési készség megalapozása. A kitûzött célokataz általános iskolai ismeretek rendszerezésével, kiegészítésével érhetjük el. A fizika legfontosabb területeinek áttekintésekor a diákok felkészültségi szintjének megfelelõ szemléletformálást tekintjük irányadónak. A fizika szakközépiskolai tanítása során a természeti jelenségek megfigyelésébõl, kísérleti tapasztalatokból kiindulva ismertetjük fel a tanulókkal a jelenségek lényegi összefüggéseit, ok-okozati viszonyait. A törvények matematikai megfogalmazására, és azok alkalmazására feladatok megoldásában csak olyan egyszerû esetekben törekszünk, ahol ezek valóban a fizika jobb megértését segítik elõ. A diákoknak látniuk kell, hogy a természet törvényei matematikai formában is leírhatók, és a számítások eredményei kísérletileg ellenõrizhetõk. A fizikai ismeretek átadása mellett alapvetõen fontos tudatosítani a tanulókban, hogy a természettudományok – ezen belül a fizika – az egyetemes emberi kultúra részét képezi, és szoros kapcsolatban áll a kultúra más területeivel. Ugyanilyen fontos annak felismertetése, hogy nagyrészt a fizika eredményei alapozzák meg a mûszaki tudományokat, lehetõvé téve ezzel a – napjainkban különösen is érzékelhetõ – gyors technikai fejlõdést. Hangsúlyoznunk kell, hogy a természet törvényeinek megismerése és az emberiség céljaira történõ felhasználása felelõsséggel jár. A fizikai ismereteket természeti környezetünk megóvásában is hasznosítani kell, ez nem csak a tudósok, hanem minden iskolázott ember felelõssége és kötelessége. Fejlesztési követelmények Ismeretszerzési, -feldolgozási és -alkalmazási képességek Váljon a tanuló igényévé az önálló ismeretszerzés, a természeti és technikai környezet jelenségeinek megértése. Tudja a jelenségeket, kísérleteket megfigyelni, tapasztalatait rögzíteni. Legyen tapasztalata az egyszerûbb kísérleti és mérõeszközök balesetmentes használatában. Legyen jártas az SI és a gyakorlatban használt SI-n kívüli mértékegységek, azok tört részeinek és többszöröseinek használatában. Legyen képes önállóan használni különbözõ lexikonokat, képlet- és táblázatgyûjteményeket. Értse a szellemi fejlettségének megfelelõ szintû természettudományi ismeretterjesztõ kiadványok, mûsorok információit, tudja összevetni a tanultakkal. Legyen jártas a vizsgálódás szempontjából lényeges és lényegtelen jellemzõk, tényezõk megkülönböztetésében. Tudja a megfigyelések, mérések, kísérletek során nyert tapasztalatokat áttekinteni. Megszerzett ismereteit tudja a legfontosabb szakkifejezések, jelölések megfelelõ használatával megfogalmazni, leírni. Tudja a kísérletek, mérések során nyert adatokat grafikonon ábrázolni, kész grafikonok adatait leolvasni, értelmezni. Legyen képes a tananyaghoz kapcsolódó eszközök mûködésének alapelveit felismerni. A környezet- és természetvédelmi problémák kapcsán tudja alkalmazni fizikai ismereteit, lehetõségeihez képest törekedjék ezek enyhítésére, megoldására. Tájékozottság az anyagról, tájékozódás térben és idõben Tudja, hogy az anyagnak különbözõ megjelenési formái vannak. Ismerje fel a természetes és mesterséges környezetben elõforduló anyagfajtákat, tulajdonságaikat, hasznosíthatóságukat. Legyen elemi szintû tájékozottsága az anyag részecsketermészetérõl. Tudja, hogy a fizikai folyamatok térben és idõben zajlanak le, a fizika vizsgálódási területe a nem látható mikrovilág pillanatszerûen lezajló folyamatait éppúgy magába foglalja, mint a csillagrendszerek évmilliók alatt bekövetkezõ változásait. Ismerje fel a természeti folyamatokban a visszafordíthatatlanságot. Tudja, hogy a jelenségek vizsgálatakor általában a Földhöz viszonyítjuk a testek helyét és mozgását, de más vonatkoztatási rendszer is választható. Tájékozottság a természettudományos megismerésrõl, a természettudomány fejlõdésérõl A tanuló tudja, a fizikai törvények a jelenségek alapvetõ ok-okozati viszonyait fogalmazzák meg. A fizikai törvények matematikai formulákkal írhatók le. A tanulóknak a megismert egyszerû példákon keresztül világosan kell látniuk a matematika szerepét a fizikában. A középiskolai fizika tanítása során azt is érzékeltetni kell, hogy a természet megismerése hosszú folyamat, közelítés a valóság felé. A tudományok fejlõdése nem pusztán ismereteink mennyiségi bõvülését jelentik, hanem az elméletek, a megállapított törvényszerûségek módosítását is, gyakran teljesen új elméletek születését. Az alapvetõ fizikai ismereteken túl fontos látni a fizika kapcsolódását a kultúra más területeihez, más természettudományokhoz csakúgy, mint a technikához, a filozófiához vagy a mûvészetekhez. Belépõ tevékenységformák Fizikai jelenségek irányítással történõ tudatos megfigyelése, a lényeges és kevésbé lényeges tényezõk megkülönböztetése. Ok-okozati kapcsolatok felismerése. A tananyaghoz kapcsolódó egyszerû kísérletek önálló végrehajtása elõzetes tanári útmutatás alapján. A tapasztalatok közérthetõ összefoglalása a tanult szakszókincs helyes használatával. A tanult fizikai mennyiségek mértékegységének ismerete és helyes használata, a mindennapi életben használt fizikai menynyiségek nagyságának becslése. A tanult fizikai törvények felismerése a mindennapi élet jelenségeiben, a technikai eszközökben. Könyvtári ismerethordozók (szaklexikonok, képlet- és táblázatgyûjtemények, segédkönyvek, ismeretterjesztõ kiadványok) használata, a tananyagot kiegészítõ ismeretek megszerzésére. A számítógépes oktató és szimulációs programok, multimédiás szakanyagok használata. Az Internet használata a tananyagot kiegészítõ információk megszerzésére, tanári irányítással. Témakörök Tartalmak Mechanika Mozgások Az egyenes vonalú egyenletes mozgás Az egyenes vonalú egyenletes mozgás jellemzése. Út- idõ grafikon készítése és elemzése, a sebesség kiszámítása. Az egyenes vonalú egyenletesen változó mozgás, szabadesés A egyenes vonalú egyenletesen változó mozgás speciális esete: a szabadon esõ test mozgásának kísérleti vizsgálata. A sebesség változásának értelmezése, átlag- és pillanatnyi sebesség. A gyorsulás fogalma, a nehézségi gyorsulás. Az egyenletesen változó mozgás. Az egyenletesen változó mozgás grafikus leírása. Az egyenletes körmozgás Az anyagi pont egyenletes körmozgásának kísérleti vizsgálata. Az egyenletes körmo zgás leírása: periódusidõ, kerületi sebesség mint vektormennyiség, a sebesség változása, a gyorsulás mint vektormennyiség. A dinamika alapjai Mozgásállapot-változás és erõ A mozgásállapot fogalma, a testek tehetetlenségére utaló kísérletek. A tehetetlenség törvénye. Az erõ fogalma, mértékegysége. Newton II. törvénye. Hatás–ellenhatás törvénye. Erõfajták Nehézségi erõ. Kényszererõk. Súrlódás, közegellenállás. Rugóerõ. Erõk együttes hatása A kölcsönhatásban fellépõ erõk vizsgálata. Az erõk vektoriális összegzése. Erõk forgatónyomatéka. A testek egyensúlyának feltétele. A lendület-megmaradás A lendület-megmaradás törvénye és alkalmazása (kísérleti példák, mindennapi jelenségek). Az egyenletes körmozgás dinamikai vizsgálata Newton II. törvényének alkalmazása a körmozgásra. A centripetális gyorsulást okozó erõ felismerése mindennapi jelenségekben. Munka, energia A munka értelmezése és kiszámítása A munka fogalma, állandó és egyenletesen változó erõ munkája. Mechanikai energia-fajták Mozgási energia, magassági energia, rugalmas energia. Munkatétel. A teljesítmény és hatásfok A teljesítmény és hatásfok fogalma, kiszámítása egyszerû esetekben. Rezgések, hullámok Rezgések A rugóra függesztett test mozgása. A rezgést jellemzõ mennyiségek (amplitúdó, rezgésidõ, frekvencia) A rezgés energiája. Hullámok Mechanikai hullámok megfigyelése, jellemzése. Hullámok visszaverõdése és törése, (elhajlás), interferencia. Állóhullámok kialakulása. A hanghullám tulajdonságai Hangtani alapkísérletek és egyszerû kvalitatív értelmezésük. Elektromágnesség Elektrosztatika Elektromos alapjelenségek Az elektromos állapot, két féle elektromos töltés, megosztás, vezetõk, szigetelõk. Töltések közti kölcsönhatás, Coulomb-törvény. Az elektromos tér A térerõsség fogalma. Az erõtér kvalitatív jellemzése egyszerû konkrét esetekben. Munkavégzés az elektrosztatikus térben, a feszültség fogalma. Vezetõk elektromos térben (gyakorlati alkalmazások). Egyenáramok Az egyenáram Az egyenáram fogalma, jellemzése. Ohm-törvény. Vezetõk ellenállása, fajlagos ellenállás. Ellenállások soros és párhuzamos kapcsolása. Elektromos energia és teljesítmény Az elektromos áram munkája, fogyasztók teljesítménye. Elektromágneses indukció, Elektromágneses hullámok A mágneses tér A mágneses tér jellemzése: a mágneses indukció vektor fogalma. Áramok mágneses tere. Lorentz-erõ Árammal átjárt vezetõk mágneses térben Mozgó töltések mágneses térben, a Lorentz-erõ fogalma Mozgási indukció A mozgási indukció kísérleti vizsgálata, a jelenség magyarázata, az indukált feszültség, Lenz-törvény. Váltakozó feszültség kísérleti elõállítása, váltófeszültség, váltóáram fogalma és jellem- zése. Nyugalmi indukció A nyugalmi indukció kísérleti vizsgálata. Elektromágneses hullámok Rádióhullámok, hõsugarak, fény, ultraibolya, röntgensugárzás, hasonlóságok és különbségek. Gyakorlati alkalmazások. Egészség- és környezetvédelmi vonatkozások. Fénytan Geometriai optika A fény egyenes vonalú terjedése, terjedési sebesség. A fényvisszaverõdés törvényei. Sík- és gömbtükrök képalkotása. A törés és teljes visszaverõdés jelensége, a törési törvény. Lencsék képalkotása, optikai eszközök. Hullámoptika A fény hullámtulajdonságainak kísérleti vizsgálata: elhajlás, interferencia, fénypolarizáció. A fehér fény színekre bontása. Termodinamika Gázok állapotváltozásai Állapotjelzõk. Boyle–Mariotte és Gay–Lussac törvények. Kelvin-féle hõmérsékleti skála. Az egyesített gáztörvény. Ideális gázok részecskemodellje. A hõtan fõtételei A hõtan I. fõtétele – (energiamegmaradás megfogalmazása). A hõtan II. fõtétele (a folyamatok iránya). Halmazállapot-változások Olvadás–fagyás, forrás/párolgás–lecsapódás jellemzése. Halmazállapot-változások energetikai vizsgálata. A hõterjedés Hõsugárzás, hõvezetés, hõáramlás kísérleti vizsgálata. Modern fizika Az anyag atomos szerkezete Az anyag atomos szerkezetére utaló jelenségek. Az atomok mérete. A fény kettõs természete A fény hullámtulajdonságainak összefoglalása. A fényelektromos jelenség – a fény részecsketermészete. Gyakorlati alkalmazások. Az elektronok kettõs természete Az elektron mint részecske: az elemi töltés. Az elektron mint hullám: elektroninterferencia. Az atom szerkezete Az atom belsõ szerkezetére utaló kísérleti tapasztalatok. Rutherford-kísérlet, vonalas színkép. Az elektronburok héjszerkezete Az atommag szerkezete A nukleonok (proton, neutron), a nukleáris kölcsönhatás jellemzése. A radioaktivitás Alfa-, béta- és gammabomlás jellemzése. Radioaktív sugárzás környezetünkben, a sugárvédelem alapjai. A természetes és mesterséges radioaktivitás gyakorlati alkalmazásai. Maghasadás A maghasadás jelensége, láncreakció, atombomba, atomerõmû. Az atomenergia felhasználásának elõnyei és kockázata. Magfúzió A magfúzió jelensége, a csillagok energiatermelése. A hidrogénbomba. Egyetemes tömegvonzás A heliocentrikus világkép (a Naprendszer bolygói, azok holdjai). Bolygómozgás: Kepler-törvények. A Newton-féle gravitációs törvény. A mesterséges égitestek mozgása. Csillagfejlõdés A csillagok születése, fejlõdése és pusztulása. A kozmológia alapjai Az Univerzum tágulása. Õsrobbanás elmélet. A továbbhaladás feltételei A szakközépiskolai fizikai tanulmányok végére a korábbi évek tananyagának és a modern fizika elemeinek szintetizálásával körvonalazódnia kell a diákokban egy korszerû természettudományos világképnek. Tudatosodnia kell a tanulókban, hogy a természet egységes egész, szétválasztását résztudományokra csak a jobb kezelhetõség, áttekinthetõség indokolja. A fizika legáltalánosabb törvényei a kémia, biológia, földtudományok és az alkalmazott mûszaki tudományok területén is érvényesek. A konkrét jelenségeket, a tanult törvényszerûségeket tudja besorolni a fizika fõbb területei alá (mechanika, elektromágnesség, termodinamika, atom- és magfizika, csillagászat). Tudjon különbséget tenni a hipotézis és a kísérletileg, tapasztalatilag igazolt állítás között. Tudja eldönteni, hogy egy adott kísérletbõl egy adott következtetés levonható-e. Ismerje fel és tudja magyarázni a mindennapi életben tapasztalható leggyakoribb hõtani jelenségeket. Tudja, hogy a természetben végbemenõ folyamatok megfordíthatatlanok. Ismerjen olyan kísérleti bizonyítékokat, tapasztalati tényeket, amelyek az atomelmélet kialakulásához vezettek. Ismerje az atomszerkezet kutatásának fõbb állomásait Ismerje az atommag összetételét. Ismerje a radioaktivitás felfedezésének történetét, a radioaktív sugárzások fajtáit és ezek jellemzõit. Ismerje a magátalakulások fõbb típusait (hasadás, fúzió). Ismerjen néhány konkrét felhasználási lehetõséget. Ismerje az atomenergia felhasználásának elõnyeit és hátrányait a többi energiatermelési móddal összehasonlítva, különös tekintettel a környezeti hatásokra. Legyen tisztában azzal, hogy a fizikai elméletek sohasem lehetnek lezártak és véglegesek, az újabb és újabb felfedezések alapján állandóan módosulnak. Ismerjen néhány konkrét kapcsolódási pontot a fizikai elméletek és a kultúra, gondolkodás egyéb területei között. Tudja a különbözõ információhordozókat megadott témakörben ismeretek szerzésére használni. Tudjon különbséget tenni a természettudományos módszerekkel igazolt állítások, elméletek és az egyéb elméletek között. Alakuljon ki benne kritikai érzék az ilyenekkel szemben, igényelje az érvekkel történõ alátámasztást, az igazolást. FÖLDÜNK ÉS KÖRNYEZETÜNK 9-10. évfolyam Célok és feladatok A földrajz tantárgy megismerteti a tanulókat a földrajzi környezet természeti és társadalmi-gazdasági jelle mzõivel. Az alapozó szakasz tantervi elõzményeire építve elõsegíti, hogy megismerjék az ember életteréül szolgáló Földet, a természet és a társadalom fõbb sajátosságait, jelenségeit, folyamatait, valamint azok kölcsönhatásait. Tananyaga komplex és több szempontból is szemléletformáló, hiszen a földrajzi-környezeti jelenségeket, folyamatokat összefüggéseikben vizsgálja, a természettudományok, a társadalomtudományok, valamint az egyéb környezettudományok szempontjai szerint. Tananyaga az életkori sajátosságoknak megfelelõen az általános természeti és társadalmi-gazdasági folyamatok térbeli és idõbeli változásainak vizsgálatával, az összefüggések és a kölcsönhatások feltárásával valósítja meg szemléletformáló szerepét. A földrajz tantárgy célja, hogy a tanulók felismerjék az élettelen és az élõ természet folyamatainak társadalomra gyakorolt hatásait, azok idõbeli változásait. Lássák, hogy a társadalom mûködése hogyan hat vissza a földrajzi környezetre. Tudjanak általánosítani és szintetizálni, lássák a földrajzi-környezeti jelenségek és fõbb folyamatok helyét a földi rendszerben. A természet és a társadalom kölcsönhatásainak, összefüggéseinek megismerése nyomán fejlõdjön ki a tanulókban a környezettudatos gondolkodás. Célja, hogy a tanulók el tudják helyezni Magyarországot és Európát a világ társadalmi-gazdasági folyamataiban, kialakuljon bennük a nemzeti és az európai identitástudat, a különbözõ társadalmi csoportok, nemzetiségek, népek életformája, kultúrája, értékei iránti tisztelet. A földrajzoktatás célja továbbá, hogy a történeti-földrajzi szemlélet kialakításával felismertesse a földrajzi helyzet idõben változó megítélését. Megismertesse az egyre növekvõ társadalmi igények kielégítéséért folyó termelõtevékenységet és annak eltérõ vonásait, teljesítményeit a Föld különbözõ térségeiben. Felismertesse a társadalmi-gazdasági életben jelen lévõ többirányú, kölcsönös függõséget, a termelés és a fogyasztás viszonyát, növekedésük korlátait és következményeit, ezzel együtt a Föld globális problémáit. Kifejlessze a tanulókban az aktív részvétel készségét közösségük, régiójuk, országuk problémáinak megoldásában. Megalapozza a rövid és hosszútávon érvényesülõ gazdaságosság mérlegelésével a választott szakterületen a felelõs, környezetkímélõ munkavégzést. A tantárgy tudatosítja a tanulókban, hogy a Föld egységes rendszer, amelyben az ember természeti és társadalmi lényként él. Megmutatja, hogy az ember társadalmi-gazdasági tevékenysége során jelentõsen átalakította, és ma is alakítja környezetét. Ennek ésszerû korlátozása, a környezet és az ember érdekeit egyaránt figyelembe vevõ, tudatos környezeti magatartást, az erõforrások tervszerû felhasználását, sõt a nemzetek közötti összefogást kívánja. A szakközépiskolai földrajzoktatás komplex ismeretanyaga révén segíti a tanulók pályaorientációját, a szakképzésbe való bekapcsolódását, a változások iránti fogékonyság fejlesztésével folyamatos önképzésre, helytállásra ösztönöz. Hozzájárul ahhoz, hogy az iskolából kilépõ diákok képesek legyenek felelõs döntéshozatalra állampolgári szerepeik gyakorlása során. Fejlesztési követelmények A tananyag feldolgozása során el kell érni, hogy a tanulók ismerjék a földi képzõdményeket, a természeti és a társadalmi jelenségeket, folyamatokat és ezek fõbb összefüggéseit. Az általános természetföldrajzi és az általános társadalomföldrajzi témakörök áttekintésekor alkalmazzák regionális földrajzi ismereteiket. Értelmezzék a természeti feltételek és a társadalmi-gazdasági jellemzõk közötti kapcsolatokat a földrajzi térben. Ismerjék fel a helyi, a regionális és a globális történések összefüggéseit, különbözõ szintû következményeit. A földrajzi tanulmányok befejezésekor a tanulók biztonsággal tudjanak eligazodni a természeti és a társadalmigazdasági környezetben. Használják fel földrajzi ismereteiket a mindennapi élet szempontjából fontos döntések meghozatalakor. Alakuljon ki bennük az igény arra, hogy késõbbi életük folyamán önállóan tovább gyarapítsák földrajzikörnyezeti ismereteiket. A szakközépiskolai földrajztanítás során el kell érni, hogy a tanulók önállóan tudják elemezni, a természetföldrajzi és a társadalmi-gazdasági történéseket. Elsõsorban arra kell törekedni, hogy a tanulók rendszerben gondolkodjanak és szintetizálják korábbi ismereteiket, biztonsággal tájékozódjanak a Földön lezajló folyamatokban, térben és idõben egyaránt. Rendelkezzenek valós képzetekkel a környezeti elemek méreteirõl, a számszerûen kifejezhetõ adatok és az idõbeli változások nagyságrendjérõl. El kell érni, hogy képesek legyenek különbözõ földrajzi adatsorok és mutatószámok alapján a tendenciák megfogalmazására. Alkalmazzák a kommunikációs, a kooperatív és a gondolkodási képes- ségeket pl. az adatok értelmezése és feldolgozása, a problémák felismerése és megoldása, az általános törvényszerûségek felismerése és az ítéletalkotás során. Legyenek képesek információszerzésre a speciális információhordozókból (tematikus és különbözõ méretarányú térképek, szak- és ismeretterjesztõ irodalom, folyóiratok, statisztikai kiadványok, lexikonok, almanachok, CD-ROM, Internet, kiállítások, filmek). Tapasztalataikat szabatosan fogalmazzák meg, véleményüket támasszák alá érvekkel a vitákban. A földrajzórák is járuljanak hozzá ahhoz, hogy jártasságot szerezzenek az emberiség és a környezet sze mpontjából egyaránt elõnyös döntéshozatalban. Belépõ tevékenységek Különféle természetföldrajzi, környezeti és társadalmi-gazdasági témákat feldolgozó tematikus térképek logikai és összehasonlító elemzése. A témákhoz kapcsolódó topográfiai fogalmak, jelenségek felismerése kontúrtérképen. Egyszerû térképi ábrázolások készítése. Légköri jelenségek felismerése, összehasonlítása idõjárási térképeken és mûholdfelvételeken. Az egyes térségek, régiók világgazdasági szerepének összehasonlítása különbözõ statisztikai mutatók, tematikus térképek alapján. A gazdasági ágazatok szerepét, jelentõségét bemutató statisztikai adatok, diagramok összehasonlító elemzése. A Föld fõ mozgástípusainak és azok következményeinek magyarázata különbözõ típusú ábrák és modellek segítségével. Az egyes geoszférák szerkezeti felépítésének, természetföldrajzi jelenségeinek és folyamatainak bemutatása, értelmezése különbözõ típusú ábrák, képek és modellek alapján. Felszínfejlõdési folyamatok és felszínformák felismerése képek és ábrák (pl. keresztszelvények, tömbszelvények és folyamatábrák) alapján. Éghajlati diagramok felismerése, elemzése, kapcsolása a földrajzi övezetességhez, a tájakhoz. Népesség- és településföldrajzi jellemzõk bemutatása képek, térképek, diagramok, statisztikai adatok, alaprajzok, leírások alapján. Földtörténeti idõoszlop, kortáblázat készítése, a földtörténet fõ eseményeivel kapcsolatban. Magyarázó rajz készítése ciklonról, anticiklonról és idõjárási frontokról. Idõjárási elemekkel kapcsolatos adatok grafikus ábrázolása. Helymeghatározási és idõszámítási feladatok önálló megoldása. Számítási feladatok a középhõmérséklettel, a hõingadozással, a vízrajzi jellemzõkkel és a népesedéssel kapcsolatban. Ásvány- és kõzetvizsgálati gyakorlatok. Idõjárás- és vízállásjelentés értelmezése. Adatok gyûjtése különféle forrásokból az adott témákhoz kapcsolódóan. Adatok gyûjtése az egyes termékek, termékcsoportok világpiaci szerepének változásáról, az információs szolgáltatás fejlõdésérõl. Információk gyûjtése az egyes kontinenseken vagy régiókban lezajlott gazdasági fejlõdés jellemzõ vonásairól gazdaságtörténeti térképek felhasználásával. Sajtó- és tv-figyelõ: aktualitások gyûjtése regionális és globális környezeti problémákról, a környezet állapotát veszélyeztetõ folyamatokról, az emberi tevékenység következtében károsodott tájak, térségek helyreállításáról. Információk gyûjtése sajtóból, hírmûsorokból a globalizálódó világ jellemzõ vonásairól. Aktuális cikkek csoportmunkában történõ feldolgozása, véleményalkotás az adott témakörökhöz kapcsolódóan. Leírások gyûjtése és elemzése a természeti katasztrófákról, az elhárítás lehetõségeirõl, a környezet fokozatos átalakításáról, a természeti feltételek szerepének átértékelõdésérõl. Tanulói kiselõadás a feldolgozott témákhoz kapcsolódóan ismeretterjesztõ- és szakirodalom felhasználásával. Terméklisták összeállítása a különbözõ multinacionális és hazai cégek termékeibõl. Tanulói kiselõadás az egyes témákhoz kapcsolódóan önálló vagy csoportos információgyûjtés alapján. A mindennapi környezetvédelem lehetõségeinek bemutatása. Szituációs játék például ipari park létesítésérõl, multinacionális vállalatok terjeszkedésérõl. Vita az éghajlatváltozások okairól és lehetséges következményeirõl cikkek alapján. Véleményütköztetés és érvelés a globalizálódó világ és a nemzeti gazdaságok érdekellentéteirõl. Témakörök Tartalmak Térképi ismeretek A térkép és a valóság kapcsolata. A térképi ábrázolás módszerei. Kozmikus környezetünk A Naprendszer A Naprendszer felépítése, elhelyezkedése a világegyetemben. A Föld mint égitest A Föld mozgásai és azok következményei. A napi és az évi idõszámítás. A helyi és a zónaidõ számítása. Az ûrkutatás a Föld szolgálatában Az ûrkutatás eredményeinek felhasználása a mindennapi életben és a gazdaságban. A geoszférák földrajza Tájékozódás a földtörténeti idõben A kõzetburok földrajza Földünk gömbhéjas szerkezete. A kõzetburok felépítése. A lemeztektonika alapjai. A Föld nagyszerkezeti egységei és kapcsolatuk az ásványkincsekkel. A kõzetburokban lejátszódó folyamatok kísérõjelenségei és részfolyamatai: a gyûrõdés, a vetõdés, a vulkánosság és a földrengés. Az ásványok és a kõzetek keletkezése, tulajdonságaik, csoportosításuk. A légkör földrajza A légkör anyagi összetétele, szerkezete. Az idõjárási-éghajlati elemek és változásaik. A légkör alapfolyamatai: felmelegedés, csapadékképzõdés, légmozgások. Ciklonok, anticiklonok, idõjárási frontok. Az idõjárás-változások hatása a mindennapi életre. Az általános légkörzés. A vízburok földrajza A vízburok tagolódása, víztípusai. A tengervíz tulajdonságai és mozgásai. Az a világtenger természeti erõforrásai. A szárazföld vizeinek típusai, felhasználásuk. A vízgazdálkodás. A talaj földrajza A talaj kialakulása, szerkezete. A Föld jellemzõ talajfajtái. A talajok hasznosítása. A Föld felszínformái A belsõ és a külsõ erõk szerepe a felszín fejlõdésében. A jellegzetes felszínformák, kialakulásuk és átalakulásuk. A földi szférák környezeti problémái Az éghajlatváltozás, a levegõ, a talajok és a vizek szennyezése, a gazdasági tevékenységek környezetkárosító hatása. A földrajzi övezetesség Éghajlati övezetesség A szoláris és a valódi éghajlati övezetek, övek kialakulása az éghajlatok jellemzõi. A földrajzi övezetesség A vízszintes és a függõleges övezetesség rendszere. A forró, a mérsékelt, a hideg övezet és tagolódásuk. Az élõvilág, a talaj, a vízrajzi jellemzõk, a felszínformálódás éghajlattól függõ övezetessége. A természetföldrajzi övezetesség hatása a gazdasági életre. Népesség- és településföldrajz A Föld népessége A népességszám változásai. A népesség összetétele, eloszlásának területi különbségei. A népesség térbeli mozgásai. Települések a Földön A települések területi elhelyezkedését meghatározó tényezõk. A településtípusok és jellemzõik. A városodás és a városiasodás. A világ változó társadalmigazdasági képe A gazdasági élet szerkezetének átalakulása A gazdasági ágazatok fõ telepítõ tényezõi és azok jelentõségének átértékelõdése. A gazdasági szektorok jellemzõi, szerepük változásai. A világgazdaság jellemzõ folyamatai A globalizáció, az integrálódás, a regionális folyamatok, és a nemzetgazdaság kapcsolata. A világgazdasági szerepkörök történeti és területi változása. A nemzetközi együttmûködés lehetõségei, a nemzetközi szervezetek szerepe a világ társadalmi-gazdasági életének alakításában. A piacgazdaság. A multinacionális vállalatok szerepe. A termelés, a fogyasztás és a kereskedelem kapcsolatai. A mûködõtõke és a pénz világa A nemzetközi tõkeáramlás. A pénz szerepe napjaink világgazdaságában. A világgazdaságban különbözõ szerepet betöltõ régiók, országcsoportok és országok A világgazdasági pólusok A gazdasági pólusok kialakulása és a világgazdaságban betöltött szerepük változása: Kelet- és Délkelet-Ázsia, Észak-Amerika, Európai Unió. A fejlõdõ országok Általános problémáik és eltérõ fejlettségû csoportjaik, helyük és szerepük a világgazdaságban. Magyarország Hazánk helye és szerepe a nemzetközi társadalmi-gazdasági folyamatokban. Az Európai Unióhoz történõ csatlakozás földrajzi alapjai. A gazdasági rendszerváltásból adódó sajátosságok, gazdaságunk jelle mzõi. A globális környezeti problémák földrajzi vonatkozásai A népesség, a termelés és a fogyasztás növekedésének földrajzi következményei A demográfiai robbanás, az élelmezési válság, a nyersanyag- és energiaválság, valamint az urbanizáció környezeti következményei. A környezeti válság kialakulása A különbözõ geoszférákat ért környezeti károsodások kölcsönhatásai. A regionális és a globális környezeti veszélyek összefüggései. A harmonikus és fenntartható fejlesztés elvei, a megvalósítás korlátai. A tananyag feldolgozásához szükséges topográfiai fogalmak A középfokú földrajzoktatás az általános iskolában megismert névanyag új szempontok szerinti feldolgozását és alkalmazását is szükségessé teszi. Új topográfiai fogalmak Afrikai-lemez, Antarktiszi-lemez, Atacama-sivatag, Ausztrál–Indiai-lemez, Azori-szigetek, Csendes-óceánilemez, Dél-amerikai-lemez, Észak-amerikai-lemez, Eurázsiai-hegységrendszer, Eurázsiai-lemez, Fülöp-lemez, Gondwana, Japán-árok, Kaledóniai-hegységrendszer, Krakatau, Laurázsia, Lengyel-tóhátság, Líbiai-sivatag, Mariana-árok, Mount St. Helens, Namib-sivatag, Nasca-lemez, Pacifikus-hegységrendszer, Pangea, Popocatépetl, Szent Gotthárd-hágó, Takla-Makán, Teleki-vulkán, Turáni-alföld, Variszkuszi-hegységrendszer, Vereckei-hágó; Boden-tó, Brahmaputra, Csád-tó, Duna-delta, Erie-tó, Eufrátesz, Felsõ-tó, Genfi-tó, Gyilkos-tó, Hévízi-tó, Huron-tó, Holt-tenger, IJssel-tó, Ladoga-tó, La Plata, Mekong, Michigan-tó, Niagara-vízesés, Ontario-tó, szegedi Fehér-tó, Szelidi-tó, Szent Anna-tó, Watt-tenger; Asszuáni Nagy-gát, Europoort, Randstad, Száhel-öv; Szilícium-völgy, Gibraltár. A továbbhaladás feltételei A tanuló tudjon helymeghatározási és térképészeti számításokat végezni. Legyen képes egyszerû idõszámítási feladatokat megoldani. Tudja bemutatni a földi szférák szerkezetét, felépítését, legfontosabb folyamatait ábrák és modellek segítségével. Mutassa be az egyes szférák jellemzõ folyamatainak hatását a mindennapi életre. Ismertesse a földi szférákat veszélyeztetõ, környezetkárosító folyamatokat, tudjon azokra példákat mondani. Magyarázza meg példák alapján a természeti környezet és a társadalmi-gazdasági folyamatok közötti alapvetõ összefüggéseket. A tanuló tudja jellemezni a gazdasági élet legfontosabb ágait, ágazatait, mutassa be szerepük, jelentõségük változását. Tudja értelmezni a világ különbözõ térségeiben megfigyelhetõ integrációs folyamatokat, a világgazdaságban betöltött szerepüket. Legyen képes bemutatni a világgazdasági pólusok helyét, szerepét a világ társadalmi-gazdasági rendszerében, kapcsolatukat a fejlõdõ világgal. Tematikus térképek segítségével tudja bemutatni a környezetkárosító tényezõk földrajzi megjelenését. Következtessen ezekbõl a globális veszélyek kialakulására. Tudja példákkal alátámasztani a növekvõ termelési és fogyasztási igények környezeti hatásait. BIOLÓGIA 9–10. évfolyam Célok és feladatok Szakközépiskolában a biológiatanítás célja az elméleti ismeretátadás, a gyakorlati készségfejlesztés és a tanulók természettudományos szemléletének a formálása során, ezek egységében valósul meg. Nem elmélyült tudományos ismeretátadás a cél, hanem a már meglévõ ismeretek kiegészítésével összegzésre, szintézisre törekvés. Az általános iskolai tudásra alapozva a tanulók megismerik az élõ természet mûködésének legfontosabb törvényszerûségeit. A rendszerezõ gondolkodás kialakítását segíti annak tudatosítása, hogy mikor, mi és miért történik természetes és mesterséges környezetünkben. El kell érni, hogy a diákok ismerjék saját testük felépítésének és mûködésének alapjait, az egészséges életmód szabályait. Az új ismeretek feldolgozása során a mindennapi élethez, a gyakorlathoz kapcsolódva nyilvánvalóvá kell tenni, hogy az elsajátítandó tudás elsõsorban nem önmagáért szükséges, hanem a napi tapasztalatokkal együtt megalapozza a környezõ világ jelenségeinek megértését, és lehetõvé teszi ezek befolyásolását. A szakközépiskolában a biológia oktatása az általános képzés és a szakképzés igényeinek megfelelõen hasznosítható tudást közvetít. A biológia tanításának – a többi tantárggyal együtt – az is a célja, hogy kialakuljon az új ismeretek önálló megszerzésének és alkalmazásának képessége. Alapvetõ feladata, hogy az ismeretek elsajátítása folyamán képessé tegye a tanulókat arra, hogy logikus összefüggésekben, rendszerekben gondolkodjanak. Képesek legyenek biológiai objektumokkal kapcsolatosan természettudományos megismerési módszereket használni. A biológia tantárgy tanulói megfigyelések és vizsgálatok, tanulókísérletek szervezésével, vizsgálati eljárások bemutatásával megalapozza a közvetlen ismeretszerzés élményét, és kialakítja annak igényét. Csoportos tevékenységekkel elõsegíti az együttmûködésre vonatkozó készségek kialakulását. A biológiatanítás feladata az általános mûveltség részeként olyan természetszemlélet és biológiai tudat kialakítása, mely az élet minden formájának a tiszteletére neveli a tanulókat azáltal, hogy szemlélteti az élõlények és az életközösségek változatosságát és beláttatja a biológiai sokféleség fontosságát. Felhívja a figyelmet azokra a problémákra, amelyek az élõvilág sokféleségét veszélyeztetik, és amelyekkel az emberiségnek szembe kell néznie a jövõben. Rámutat az életközösségek szervezõdésében felismerhetõ alapvetõ összefüggésekre. Bemutatja és alátámasztja az élõvilág egységét és azt, hogy ennek a rendszernek az ember is része. Ismerteti az emberi szervezet felépítésének és mûködésének lényeges sajátságait, és biztosítja az életmóddal kapcsolatos alternatívák helyes kiválasztásához szükséges tájékozottságot. Segíti az ember és ember, valamint ember és környezete közötti együttélési szabályok megértését. Célja továbbá, hogy az emberek és biológiai környezetük közötti kapcsolat tudatosításával növelje az élõvilág fennmaradásának és az emberek egészséges életének esélyeit. A szakközépiskola mûködésének egészébe integrálódva a biológia tantárgy fontos célja, hogy a maga eszközeivel megkönnyítse a szocializációt, a társadalmi környezetbe történõ beilleszkedést. Fejlesztési követelmények Ismertessük meg a tanulóval a szûkebb, illetve a tágabb környezetében elõforduló és a biológiai mûvelõdési anyagban szereplõ – különbözõ szervezõdési szintû – anyagok, élõlények alapvetõ tulajdonságait, az élõ anyag jellemzõit. Tegyük képessé a tanulót arra, hogy magyarázni tudja ismereteinek mennyisége és mélysége szerint a biológiai mûvelõdési anyagban feldolgozott jelenségekhez, folyamatokhoz hasonlókat is, és használja, alkalmazza a mindennapi élet feladatainak, problémáinak megoldásában a biológiai mûvelõdési anyag elsajátítása során szerzett jártasságait, képességeit, készségeit. Ismertessük meg az élelmiszerek tápanyagtartalma és értéke közötti összefüggést, az ember egészséges életmûködését veszélyeztetõ anyagok hatásait. Tudatosítsuk a tanulóban, hogy a biológiai jelenségek, folyamatok egyik alapvetõ jellemzõje az idõ; az idõ múlásával az élõlények is változnak. Adjunk áttekintést a földi élet periodikus változásairól, az emberi élet szakaszainak fõbb jellemzõirõl, az életfolyamatok visszafordíthatatlanságáról. Adjunk képet az egyes kontinensek legismertebb életközösségeirõl és hazánk tájainak jellegzetes növényeirõl, állatairól. Alakítsuk ki a tanuló az irányú képességét, hogy el tudja mondani, le tudja írni a biológiai objektumokról, jelenségekrõl szerzett ismereteit. Tegyük képessé a biológiai ismeretszerzés szempontjából lényeges és lényegtelen jellemzõk, tényezõk elkülönítésére. Törekedjünk arra, hogy a tanuló ismeretszerzési tevékenységében tudja használni a nyomtatott, illetve az elektronikus információhordozókat, értse a szellemi fejlettségének megfelelõ szintû biológiai ismeretterjesztõ kiadványok és elektronikus médiumok biológiával kapcsolatos információit. Keltsük fel az érdeklõdést a biológiai jelenségek, folyamatok iránt. Tegyük képessé a biológiai jelenségek, folyamatok önálló megfigyelésére, tudjon egyszerûbb vizsgálatokat, kísérleteket önállóan elvégezni. A biológiai kísérletek kapcsán legyen képes megállapítani, hogy mely tényezõk miként változnak meg, tanári segítséggel rendezze a megfigyelések, mérések, kísérletek során nyert adatokat. Legyen némi gyakorlata a hasonló, illetve eltérõ tulajdonságok, jellemzõk alapján a biológiai objektumok, jelenségek, folyamatok csoportosításában, rendszerezésében. Törekedjen a vizsgálatok, kísérletek eredményeinek értelmezésére. Segítsük a tanulót, hogy a megfigyelései, vizsgálatai, kísérletei során szerzett ismereteit szellemi fejlettségének megfelelõ szinten – a legfontosabb szakkifejezéseket helyes használatával – tudja megfogalmazni; írásban, egyszerû vázlatrajzokon rögzíteni; leolvasni, értelmezni a biológiai jelenségekkel, folyamatokkal kapcsolatos diagramok, ábrák információtartalmát. Ismertessük meg, vétessük észre a természet szépségeit, és segítsünk, hogy a természeti szépségek megfelelõ helyet foglaljanak el értékrendjében. Mindenekelõtt annak érdekében kövessünk el mindent, hogy a tanulónak legyen igénye fizikai és lelki egészs égének, egészséges – természetes és mesterséges – környezetének megõrzésére, tekintse ezeket az emberiség közös értékének. Törekedjünk arra, hogy a tanuló megértse és a gyakorlatban is alkalmazza a környezet- és természetvédelem legfontosabb alapelveit, vállaljon szerepet mikrokörnyezetében a szennyezõ anyagok káros mértékû felhalmozódásának megelõzésében. Tudatosítsuk, hogy a biológiai ismeretek fejlõdése a különbözõ népek, országok tudósai, kutatói egymásra épülõ munkájának eredménye, s ebben a munkában jelentõs szerepet töltöttek be a magyar tudósok, kutatók is. Belépõ tevékenységformák Az élõlények szervezeti felépítésének ismertetése ábrák, modellek segítségével. Az élõlények felépítése és életmûködése közötti összefüggések felismerése, megfogalmazása. Egyszerû kísérletek, megfigyelések önálló elvégzése és értékelése. A különféle élõlények testének, életmûködéseinek összehasonlítása, a hasonlóságok és különbségek megértése. Az állatok és növények legfontosabb életfolyamatainak megnevezése és ismertetése. A heterotróf és autotróf anyagcsere fogalmának ismerete. A természet- és környezetvédelem fontosságának belátása és kiselõadások tartása ebben a témakörben. Érvelés a természetvédelmi területek fontossága mellett és a környezetszennyezõ, környezetpusztító magatartás ellen. Az életközösségek anyag- és energiaforgalmának önálló ismertetése vázlatrajzok segítségével. Az életközösségek anyag- és energiaforgalmában az emberi tevékenység következményeinek az ismertetése. A biológiai környezet megismeréséhez rendelkezésre álló ismeretterjesztõ folyóiratok, könyvek, határozók és egyéb információhordozók használata. Tájékozódás az élõvilág természetes rendszerében, a fejlõdéstörténeti rendszer lényegének ismerete. Annak belátása, hogy egyes emberi tevékenységek a földi környezetet szélsõséges mértékben változtatják, illetve a változásokat olyan mértékben felgyorsítják, amit az evolúció nem képes követni, és minderre csak az egyének és a közösségek tudatos környezetkímélõ magatartása hozhat megoldást. A legfontosabb sejtalkotók szerepének felismerése, a sejtszintû és a szervezetszintû életfolyamatok közötti kapcsolat belátása. Az ember legfontosabb életmûködéseinek ismerete és az életmûködések közti kapcsolatok felfedezése. A legfontosabb életmûködések szabályozásának illusztrálása egy-egy példával. Az egészséges életmód, a tudatos táplálkozás fontosságának megértése. Az egészségkárosító szokások egyéni és társadalmi hátrányainak belátása. A rendszeres testmozgás szükségességének felismerése. A betegségmegelõzés, a védõoltások egyéni és közösségi-társadalmi szükségességének belátása. Tartózkodó magatartás a testi és mentális egészségre káros anyagoktól. Az egészséges életmódot erõsítõ értékek felismerése és az egészség megõrzését elõsegítõ magatartás elsajátítása. Az emberi szexualitás folyamatának megismerése biológiai és társadalmi-etikai szempontból. Törekvés a felelõsségteljes nemi magatartásra. Az öröklõdés lényegének ismerete. Az élõlények és az élõvilág állandó változásának belátása. Az egészségmegõrzés szükségességének megértése és a betegségmegelõzés gyakorlati megvalósíthatóságának megismerése. Egyszerû biokémia vagy élettani vizsgálatok, kísérletek elvégzése, dokumentálása, értékelése. Témakörök Tartalmak Az élõlények testfelépítésének és életmûködéseinek változatossága Vírusok, prokarióták és egysejtû eukarióták A vírusok életciklusa és egészségügyi jelentõsége. A baktériumok felépítése és jelentõségük. A kórokozó eukarióta egysejtûek és jelentõségük. Az állatok teste és életmûködései Az állati test szervezõdésének bemutatása tipikus példákon keresztül. Az állati sejt, a szövetek típusai, funkciói. Az állatok kültakarójának típusai, funkciója. A különbözõ szervezõdésû állatok mozgása. Néhány eltérõ szervezõdésû állat táplálkozása, a heterotróf anyagcsere lényege. Néhány eltérõ szervezõdésû állat légzése. Az állatok anyagszállításának formái, a különbözõ anyagszállítási rendszerek legfontosabb közös jellemzõi. A kiválasztás szerepe. Néhány eltérõ szervezõdésû állat szaporodása. Az ivadékgondozás jelentõsége néhány példán keresztül. Az állatok életmûködéseinek szabályozása. Az állatok érzékszervei, kommunikációja. Az állatok életmódjának, testfelépítésének és környezetének összefüggése. Környezetünkben leggyakrabban elõforduló fajok, ezek jelentõsége. A növények teste és életmûködései A növényi test szervezõdése. A növényi szövetek típusai, funkciói. A növények anyag-felvétele, a tápanyagok szállítása, az autotróf anyagcsere lényege. A növények szervei és ezek szerepe. A növények mozgásai. A növények ivaros és ivartalan szaporodásának lényege, a zárvatermõk virága. Az életmód, testfelépítés és a környezet összefüggései. Környezetünkben leggyakrabban elõforduló fajok, ezek jelentõsége. A gombák teste és életmûködései A gombák testfelépítésének és életmûködésének sajátosságai. A legfontosabb ehetõ és mérgezõ gombák felismerése. A gombák jelentõsége, kölcsönhatások növényekkel és állatokkal. Az életközösségek általános jellemzõi Az élettelen környezeti tényezõk és ezek változásai A fény, a víz, a levegõ és a talaj legfontosabb jellemzõi. A víz- levegõ- és talajvédelem. Az élettelen környezeti tényezõk élõvilágra gyakorolt hatásai. Az élõlények tûrõképessége. Az élõ környezeti tényezõk Populációk közötti kölcsönhatások. Táplálkozási hálózatok. Az életközösségek anyagés energiaforgalma Termelõk, fogyasztók, lebontók. Létfontosságú anyagok körforgása a természetben. Az emberi tevékenység következményei az anyagforgalomban. Az anyagforgalom és az energiaáramlás összefüggése. A természetes és mesterséges életközösségek A természetes életközösségek. Az élõvilág sokféleségének fontossága, az ember hatása az életközösségekre. Környezetrombolás és környezetvédelem. Az élõvilág törzsfejlõdése Az evolúció alapjai és bizonyítékai Az evolúció fogalma. A fajok kialakulása, az evolúció bizonyítékai. Az evolúció lehetséges folyamata Az élet keletkezése és az evolúció legkorábbi történései. A növény- és állatvilág õseinek kialakulása. A szárazföldi növények megjelenése. Az állatok alkalmazkodása a szárazföldhöz. Az ember evolúciója A korai emberfélék kialakulása. A Homo nemzetség evolúciója. A nagyrasszok kialakulása. A jelenkori bioszféra A Föld globális problémái. A fejlõdés alternatív lehetõségei. A bioszféra jövõje. A sejtek felépítése és mûködése A sejtek felépítése és anyagcseréje A biogén elemek és a víz. A szénhidrátok, lipidek, fehérjék és nukleinsavak legfontosabb tulajdonságai. A biológiai membránok és a sejtmag felépítése és funkciója. Az enzimek. A felépítõ és lebontó anyagcsere-folyamatok jelentõsége. A szaporodás és öröklõdés sejttani alapjai A sejtciklus. Örökletes információ a sejtben, a kromoszóma és a gén fogalma. A mitózis és a meiózis biológiai jelentõsége. A mutáció fogalma, a mutagén hatások és ezek következményei. Az ember életmûködései és az életmûködések szabályozása A bõr és a mozgás A bõr felépítése és funkciói. A csontok szerkezete és kapcsolódása, a csontváz. Az izmok funkciója és kapcsolódása a vázrendszerhez. A mozgásszervi és bõrbetegségek, sérülések megelõzése, a mindennapos testmozgás jelentõsége. A táplálkozás Az emésztés lényege. A bélcsatorna szakaszai és mûködésük. A táplálkozással kapcsolatos egészségügyi ismeretek, az egészséges táplálkozás. A légzés A légzõkészülék felépítése és mûködése. A légzõszervekkel kapcsolatos egészségügyi ismeretek. A keringési rendszer A vér összetétele. Az ember keringési szervrendszerének részei és mûködése. A szív- és érrendszeri betegségek veszélyeztetõ tényezõi és megelõzése. A kiválasztás A kiválasztószervek. A vese mûködésének lényege. A kiválasztó szervekkel kapcsolatos egészségügyi ismeretek. Az idegrendszer Az idegi és a hormonális szabályozás alapelvei. Az idegsejtek felépítése, az idegszövet. A reflexkör fogalma. Az idegrendszer tagolódása: a környéki és a központi idegrendszer. A központi idegrendszer részei és ezek szerepe. Az idegrendszer mûködésével kapcsolatos egészségügyi ismeretek. Az immunitás Az immunrendszer szerepe. A védõoltások. A vércsoportok. Az immunrendszerrel kapcsolatos alapvetõ egészségügyi ismeretek. A hormonális szabályozás A hormonális szabályozás alapelvei, a neuroendokrin rendszer. A legfontosabb belsõ-elválasztású mirigyek és hormonjaik. Az ember leggyakoribb hormonális betegségei. Az érzékelés A szem felépítése és mûködése. A hallószerv felépítése és mûködése. A szem és a hallószerv védelme és betegségei, megelõzési lehetõségek. Az ember szaporodása és egyedfejlõdése Az ivarsejtek. A hím ivarszervek felépítése és mûködése. A nõi ivarszervek felépítése és mûködése, a ciklus. A megtermékenyítés, a terhesség kialakulása és lefolyása, a szülés. Az emberi szexualitás. A fogamzásgátlás, nemi betegségek és megelõzésük. Az embrionális és posztembrionális fejlõdés jellemzõi. Az öröklõdés alapjai Egy gén által meghatározott tulajdonság öröklõdése. A gének és a környezet hatása a tulajdonságok kialakulására A fenotípus és a genotípus, a homozigóta és a heterozigóta fogalma. A környezet szerepe a fenotípus kialakulásában. A domináns–recesszív öröklésmenet jellemzõi. Néhány fontos emberi tulajdonság, betegség, vércsoportok öröklõdése. Több tulajdonság egyidejû öröklõdése. Az emberi ivar kialakulása. A nemhez kapcsolt tulajdonságok öröklõdése. A genetikai ismeretek gyakorlati vonatkozásai A genetikai kutatások jelentõsége . A genetikai eredmények és kutatások etikai kérdései. Általános egészségügyi ismeretek A mindennapok egészségügyi ismeretei, elsõsegélynyújtás. Az orvosi ellátás igénybevétele, megelõzés, szûrõvizsgálatok. Veszélyeztetõ tényezõk, civilizációs betegségek, szenvedélybetegségek. Az utódvállalás, családtervezés, genetikai tanácsadás. Környezet-egészségtan, környezet-higiéné. A lelki egészség. A továbbhaladás feltételei A tanulók tudják kiemelni és röviden megfogalmazni a különféle élõlények életmûködéseinek lényegét. Ismerjék fel, hogy hasonló életmûködést többféle testfelépítés is biztosíthat. Legyenek képesek különbözõ csoportokba sorolni az élõlényeket lényeges tulajdonságaik kiemelésével, értsék a fejlõdéstörténeti rendszer lényegét. Lássák meg az összefüggést a környezetükben elõforduló élõlények életmódja és a környezet között. Tudjanak érvelni a természetvédelmi területek fontossága mellett és a környezetszennyezõ, környezetpusztító magatartás ellen. Legyenek képesek táplálkozási hálózatok, életközösségek mennyiségi jellemzõit vázlatosan ábrázolni, az ilyen ábrákat értelmezni. Használjanak ismeretterjesztõ folyóiratokat, könyveket, határozókat és egyéb információhordozókat a biológiai környezet megismeréséhez. Alakuljon ki az egészséges életmód, a tudatos táplálkozás igénye. Lássák be az egészségkárosító szokások egyéni és társadalmi hátrányait. Tudatosan tartsák távol magukat a testi és mentális egészségre káros anyagoktól. Legyenek képesek az egészséget erõsítõ értékek felismerésére és az egészséget elõsegítõ magatartás elsajátítás ára. Értsék meg, hogy az élõlények biológiai jellemzõi anyagilag meghatározottak és az örökítõ anyagban nem kódolt tulajdonságok nem fejleszthetõk ki. KÉMIA Célok és feladatok A szakközépiskolai kémia tantárgy tematikája lényegében ugyanaz, mint a gimnáziumé, a különbség a feldolgozás módjában van. A szakközépiskolában a kémia oktatásának az általános képzés és a szakképzés igényeinek megfelelõ, hasznosítható tudást kell közvetíteni. A szakközépiskola 9–10. évfolyamán az általános iskolában lerakott alapokon tovább építjük a diákok kémiai ismeretrendszerét. A többi természettudományban szerzett tudással egyre több ponton érintkezünk e folyamat során: részben alapozunk rá, részben megerõsítjük a más szempontú megközelítéssel, és tovább fejlesztjük a tanulók ismeretrendszerét, világképét és képességeit. A diákok ebben a korban már képesek az elvontabb fogalmak befogadására és igényük is van rá, ezért a megértés dominál a kémiatanulásában. Korábbi fizikai ismereteik és az általános kémia tudományos igényû tárgyalása a diákok korábbi szervetlen kémiai tudását is értelmezi, és olyan alapot ad a jelenségek megértéséhez, ami az élõ rendszerekben lezajló bonyolult szerves kémiai folyamatokat is kezelni tudja. A hétköznapi életbõl vett példák teszik ezt a megismerési folyamatot életközelivé. A diákok anyagismerete középiskolai tanulmányaik során egészül ki a háztartás, a közvetlen környezet, a gazdaság és a természet szempontjából kiemelkedõ szerves anyagok tulajdonságaival. Megismerik az egészségkárosító szenvedélybetegségek kulcsvegyületeit (alkohol, nikotin, koffein, drogok), és ezek biológiai, társadalmi hatását. Tanári felügyelet mellett, leírás alapján önállóan készítenek össze és hajtanak végre, esetenként értelmeznek is kísérleteket. A molekulamodellek használata a kovalens és a másodrendû kémiai kötések, valamint a szerves kémia feldolgozása során elengedhetetlen. A modellezés segít megérteni a bonyolultabb térbeli viszonyokat, fejleszti a térszemléletet és nagyon szívesen végzik a gyerekek. A bonyolultabb molekulák modelljeinek elkészítése izgalmas kihívás számukra. A szakmai gyakorlatok fontos szerepe az ipar és a mindennapi élet eddig ismeretlen vetületének bemutatása, a pályaorientáció elõkészítése. Élmény és megerõsítés a diákoknak, amikor a termelõ üzem szakemberei az általuk ismert kémiai fogalmakkal írják le a gyártás folyamatát, a felmerülõ problémákat, a környezeti gondokat. A tantárgyi koncentráció egymást erõsítõ hatása eredményeként a 10. évfolyam végére színvonalas szóbeli és írásbeli szövegalkotásra képesek. Ki kell használni, hogy ezeket a tevékenységeket szívesen és nagy hozzáértéssel végzik számítógép segítségével. A 14–16 éves korban szellemileg és érzelmileg is nagyon fogékonyak a környezeti gondokra a gyerekek. Már kezdik átlátni a világot, érzékelik és értik a fonák helyzeteket, erõs a kritikai érzékük és érzelmileg, értelmileg is nagyon nyitottak. Fontos cél és egyben lehetõség a szakközépiskolai környezeti nevelés érdekében a biológia, a földrajz és a fizika tárgyak integrálása. Komoly eredményeket lehet így elérni a környezeti nevelés terén a diákok világképe, környezetszemlélete, értékrendje és mindennapi szokásaik tekintetében is. A kémiatanulás négy éves folyamata során olyan ismeretrendszert és képességkészletet sajátítanak el a diákok, amely továbbépíthetõ alapot ad a mindennapi élet szintjén az anyagok és a velük kapcsolatos információk kezeléséhez, amely ismétlés és gyakorlás után sikeres kémia érettségi vizsgára készít fel és amely kevés kiegészítéssel lehetõvé teszi az alaptudományok vagy az alkalmazott tudományok területén eredményes felsõfokú tanulmányok folytatását. Fejlesztési követelmények Ismeretszerzési, -feldolgozási és -alkalmazási képességek Szerezzenek jártasságot a diákok a nyomtatott, sugárzott és digitális média kritikus használatában. Nyelvi, kommunikációs, számítástechnikai ismereteiket és a helyi audiovizuális lehetõségeket kiaknázva legyenek képesek elõadás tartására, tanulmány megírására. A kísérletek sokaságának megismétlése után, legyenek képesek új kísérleteket leírás alapján elvégezni. A molekulamodellek elkészítésében szerezzenek a diákok rutinszintû gyakorlatot. Az elkészített modellek segítségével legyenek képesek értelmezni a molekulák szerkezetét, fizikai és kémiai sajátságait. Látniuk kell, hogy a környezeti problémák hátterében a tudományos-technikai fejlõdés, az ipari, gazdasági, társadalmi folyamatok állnak, és kérdéses, hogy a társadalom meg tudja-e oldani ezeket a gondokat a tudomány segítségével. Legyenek tudatában annak, hogy a lehetséges megoldások egy részének politikai, gazdasági ellenérdekeltségbõl eredõ akadályai vannak. Ismerjék fel a tanulók a saját mindennapi életükben a környezeti problémákat, és tanárok segítségével keressenek megoldást az egyszerûbb gondokra. Jelenjen meg mindennapi életükben a környezettudatos életvitel minél több eleme. Családjukban, iskolájukban, tágabb környezetükben szerzett személyes tapasztalataik és tanulmányaik nyomán diákjainknak meg kell érteniük, hogy az egészség és a környezet épsége semmivel nem pótolható érték az egyén és a kisebb-nagyobb közösségek számára. Ismerniük kell azokat a környezeti tényezõket és életmódunk azon összetevõit, amelyek veszélyeztetik ezeket az értékeket. Legyen ezekrõl a kérdésekrõl saját véleményük. Tájékozottság az anyagról Az anyag részecsketermészetérõl a tanulók rendelkezzenek a koruknak, elvonatkoztatási készségüknek megfelelõ ismeretekkel. Vizsgálataik és tanulmányaik eredményeként ismerjék a környezetükben elõforduló fontosabb szervetlen és szerves anyagok részecskeszintû szerkezetét, a szerkezetbõl következõ és egyéb fontos tulajdonságait, esetleges veszélyeit és biztonságos, szakszerû használatukat. Legyenek tájékozottak a diákok a szervezetükbe kerülõ természetes és mesterséges eredetû tápanyagról. Legyen áttekintésük ezen anyagok szerepérõl, értékérõl, veszélyeirõl. Legyenek tudatában a táplálkozás egészségmegõrzõ szerepével, ismerjék az egészséges táplálkozási szokásokat. Az egészségkárosító anyagok közül a nikotin, az alkohol és az egyéb tudatállapotot befolyásoló drogok jelentenek közvetlen veszélyt erre a korosztályra. Olyan formát kell találnunk ezen anyagok veszélyeinek, személyes és társadalmi hosszú távú következményeinek bemutatására, hogy ennek hatására a gyerekek elhatárolják magukat ezen anyagok használatától. A diákoknak ismerniük kell az õket veszélyeztetõ anyagok hatásait. Legyenek képesek a diákok saját környezetükben felismerni a káros anyagokat. Önállóan vagy megfelelõ segítséggel elõzzék meg és csökkentsék felhalmozódásukat. Tájékozódás az idõben. Az idõ és a természeti jelenségek Az idõ alapvetõ tényezõ a természeti, technikai, társadalmi jelenségekben éppúgy, mint mindannyiunk személyes hétköznapjaiban. Lássák, hogy a kémiai folyamatok idõbeli lefolyása különbözõ lehet (a rozsdásodástól a robbanásokig). Tudják, hogy egyes kémiai folyamatok megfordíthatók. Tájékozódás a térben. A tér és a természeti jelenségek Legyen a diákoknak ismeretük az atomon belüli méretarányokról, valamint a kémiai részecskék és a közvetlenül érzékelhetõ méretû testek méretének nagyságrendi eltérésérõl. Rendelkezzenek ismeretekkel a molekulák térbeli alakjáról. Tájékozottság a természettudományos megismerésrõl, a természettudomány fejlõdésérõl A diákoknak tudniuk kell, hogy a sokszínû anyagi világ egységes a felépítõ részecskék és a kapcsolatukban érvényesülõ törvények, szabályszerûségek tekintetében. Érteniük kell, hogy a természet egységes rendszer, melyet csupán az emberi megismerés vizsgál különbözõ szempontok és módszerek, tudományágak alapján. Tudatában kell lenniük annak, hogy a tudományos megismerés kanyargós utakat bejárva fejlõdik. A felhalmozott tudás az egész emberiség közös eredménye, melyben testet ölt a letûnt generációk minden tapasztalata, az életüket a tudományos problémák megoldásának szentelõ tudósok munkája, tehetsége. Ismerjék meg kémiai ismereteikhez kapcsolódó legnevesebb hazai és külföldi kutatókat. Belépõ tevékenységek Az általános iskola kémia kerettantervében szereplõ ismeretek, tevékenységek, képességek közül használják, rögzítsék, gyakorolják a tanulók azokat, amelyek kapcsolódnak a szakközépiskolában szereplõ tartalomhoz. Ismeretek gyûjtése szakkönyvekbõl, folyóiratokból, a napi sajtóból és az elektronikus médiából. A megfigyeléssel, méréssel és a szakirodalomból összegyûjtött információk összehasonlítása. A világ kémiai hátterû aktuális eseményeinek, híreinek (pl. balesetek, katasztrófák, tudományos és technikai sikerek) rendszeres megbeszélése. Az új eseményekrõl megjelenõ hírek követése, összekapcsolása, összehasonlítása és értékelése. Rendszerezést igénylõ feladatok önálló elvégzése. Információk megjelenítése vonalas felosztások, táblázatok, diagramok, grafikonok, ábrák, rajzok formájában, és ezek értelmezése, használata. A verbális és a képi információk egymásba alakítása. A számítástechnikai készségek és az elérhetõ programok adta lehetõségek alkalmazása a fenti tevékenységekben. Segítséggel vagy önállóan szerkesztett, szemléltetõ eszközöket is alkalmazó elõadás tartása az ismeretekrõl. A magyarázatra szoruló egyszerû vagy összetettebb problémák felismerése, és ezek egy részének önálló magyarázata. A megismert kémiai fogalmak szabatos és tudatos használata írásban és szóban. A periódusos rendszer és az atomok elektronszerkezete közötti összefüggések, az atomok vegyértékelektron szerkezetének meghatározása a fõcsoportokban. Következtetés a vegyértékelektronok számából az ion töltésszámára. Egyszerû esetekben következtetés az anyag szerkezetébõl tulajdonságára, tulajdonságából a szerkezetére. Hogyan tükrözi az elemek elektronegativitása azok kémiai tulajdonságait. Az ismert anyagok tulajdonságainak összehasonlítása a bennük lévõ elsõ- és másodrendû kötések alapján. Az egyes anyagok besorolása tulajdonságaik alapján a megfelelõ rácstípusba. Az anyagot összetartó erõk okozta energiaviszonyok megismerése, ezekbõl következtetés a lejátszódó folyamatokat kísérõ energiaváltozásokra. A reakcióhõ felhasználása a sztöchiometriai számításokban. Kísérletek, megfigyelések a tanár szóbeli vagy írásbeli útmutatása alapján. A kísérletben felhasznált és keletkezett anyagok egészségügyi, környezeti hatásainak megfelelõ kezelése. A kísérlet és a tanult ismeret összekapcsolása. Egyszerû kémiai reakciók szerkesztése. A megismert kémiai reakciók besorolása típusuk szerint, a besoroláshoz szükséges lényeges tulajdonságok ismerete. A megismert vegyületek sav-bázis sajátságainak megállapítása. Sav-bázis reakciók értelmezése Brönsted elmélete alapján. Adott reakcióban az oxidáló- és redukálószer meghatározása. Az elektrolízis során és a galvánelemekben végbemenõ elektródfolyamatok azonosítása. A kémiai jelek és a kémiai egyenlet mennyiségi értelmezésére vonatkozó ismeretek alkalmazása. A különbözõ szerves vegyületek besorolása a tanult szempontok szerint. A vegyület szerkezeti képletében a jellegzetes funkciós csoport felismerése és besorolása a megfelelõ vegyületcsaládba. A nevezéktani szabályok használata. A vegyület összegképlete alapján egyszerû esetben a konstitúciós izomerek felrajzolása. Molekulamodell készítése. A szerves vegyületek fizikai és kémiai sajátosságainak vizsgálata kísérletekkel. A szerves vegyületek kémiai sajátosságainak megismerése (az adott vegyületcsoportra jellemzõ reakciók, a tanult sav-bázis és redoxi-átalakulások). A tanult reakciótípusok (szubsztitúcó, addíció, polimerizáció stb.) jellemzése. Az egyenletszerkesztéssel kapcsolatos ismeretek alkalmazása a szerves kémiai reakciókban. Mindennapi életünk során megjelenõ szénhidrogének számbavétele. A tanult vegyületek élettani hatásának, felhasználásának és elõállításának megismerése. A mindennapi életben gyakran elõforduló, az egészségre ártalmas szerves anyagok megismerése. Az élõ rendszerekre és a környezetre gyakorolt hatásaik ismerete. A tanult makromolekulás anyagok besorolása a vegyületek fajtáiba (szénhidrátok, fehérjék, nukleinsavak), jellegzetes építõköveik és a felépülés elvének megadása. A környezetünkben elõforduló mûanyagok tulajdonságainak vizsgálata, felhasználási lehetõségeik, esetleges környezetkárosító hatásuk magyarázata felépítésük alapján. Elõadás tartása az összegyûjtött és megszerkesztett információk alapján a kémiai szaknyelv szabatos használatával és az iskolában rendelkezésre álló audiovizuális eszközök alkalmazásával. A globális és a közvetlen környezetünkben megjelenõ helyi környezeti problémák okainak, következményeinek feltárása. Témakörök Tartalmak Tájékozódás a részecskék világában Atomszerkezet: Alapállapotú atom. Az elektronfelhõ szerkezete: elektronhéjak, alhéjak, atompályák, párosítatlan elektron, elektronpár. Vegyértékelektronok, atomtörzs. Molekulaszerkezet: Elektronegativitás. Kovalens kötés, szigma- és pi-kötés, delokalizált-kötés. Poláris és apoláris kötés. A molekulák téralkatát meghatározó fõbb tényezõk. Apoláris molekula, dipólus molekula, a dipólusosság feltételei. Anyagi halmazok: Avogadro-törvénye. Gázok moláris térfogata. Elsõ- és másodrendû kötés fajtái, jellemzõi és kialakulásuk feltételei. Kristályrács típusok, szerkezetük és fizikai tulajdonságaik kapcsolata. Oldatok,oldódás. Térfogatszázalékos összetétel, koncentráció (mol/dm3). A kémiai reakciók a részecskék ismeretében Termokémia: Reakcióhõ (exoterm és endoterm reakciók), képzõdéshõ, Hess-tétele. Reakciósebesség és egyensúly: A reakciósebességet befolyásoló tényezõk (koncentráció, hõmérséklet, katalizátorok). Megfordítható folyamatok. Kémiai egyensúly. A sav-bázis reakciók: A sav és a bázis fogalma Brönsted szerint. Erõs és gyenge savak és bázisok. A víz autoprotolízise, vízionszorzat (25 °C-on), kémhatás, pH. Közömbösítés, semlegesítés. Redoxireakciók: Oxidáció és redukció értelmezése elektronátadással, oxidáló- és redukálószer. Galvánelemek: A galvánelem mûködési elve. Elektród, katód és anód. Katód- és anódfolyamatok a galváncellában, elektromotoros erõ. A galvánelemek gyakorlati jelentõsége (pl. zsebtelepek, ólomakkumulátor) és környezetvédelmi vonatkozások. Elektrolízis: Katód- és anódfolyamatok elektrolíziskor (a tanult folyamatok esetében). Az elektrolízis gyakorlati jelentõsége (pl. alumíniumgyártás, kõsó elektrolízise stb.). Szénhidrogénkincsünk, mint energiahordozó Szerves kémia. A szén központi szerepe. A földgáz összetevõi. Szénhidrogének. A metán, égése. PB-gáz. A kõolaj, kõolaj feldolgozás. Kõolajpárlatok és felhasználásuk, különös tekintettel a környezeti problémákra (olajszennyezõdés vizekben, talajban, kipufogó gázok). A szerves vegyületek csoportosítása. A telített szénhidrogének, homológ sora, általános képlet, összegképlet, szerkezeti képlet, konstitúció, konstitúciós izoméria, elnevezések. Telített szénhidrogének égése, reakciója halogénekkel. Benzol (részletesen), mérgezõ hatása. Fontosabb halogénezett szénhidrogének. Legfontosabb mûanyagaink Telítetlen szénhidrogének. Etén (részletesen). Addició, polimerizáció. Az alkének ipari jelentõsége (polietilén, polipropilén, polisztirol). Izoprén, kaucsuk, gumi. Polimerizációs mûanyagok tulajdonságaik, jelentõségük. A halogénezett szénhidrogének (freon, vinil-klorid, PVC, teflon) élettani és környezeti hatásuk. Szerves vegyületek a kamrától a laboratóriumig Funkciós csoport. Alkohol – alkoholok: Általános szerkezetük. A metanol, az etanol (részletesen). Az alkoholizmus. Az alkoholok lebontásának termékei a szervezetben az aldehidek. A formaldehid (a fehérjékre gyakorolt káros hatása). Ecet – karbonsavak: A karbonsavak szerkezete. A hangyasav, az ecetsav (részletesen). Biológiai szempontból fontos karbonsavak (tejsav, borkõsav, citromsav). Illat- és aromaanyagok, viaszok – karbonsavészterek: A gyümölcsésztereket és a viaszokat alkotó vegyületek, képzõdésük, fõbb tulajdonságaik. Zsírok, olajok – gliceridek: A képzõdésükben résztvevõ vegyületek: glicerin, zsírsavak (palmitinsav, sztearinsav, olajsav). A zsírok és az olajok tulajdonságai. Margaringyártás. A szappanok, a tisztítóhatás mechanizmusa. Cukor és liszt papírzacskóban – szénhidrátok: Egyszerû cukrok, funkciós csoportjaik. A szõlõcukor, a gyümölcscukor szerkezetük, tulajdonságaik, biológiai jelentõségük. A fotoszintézis, az erjedés. Kettõs cukrok: répacukor (részletesen), biológiai jelentõsége. Nagymolekulájú szénhidrátok: a keményítõ, a cellulóz. Tej, tojás, hús – fehérjék: A természetes eredetû aminosavak általános szerkezete, az aminocsoport bázikussága, amfotéria. A fehérjék képzõdése, szerkezete, tulajdonságaik, csoportosításuk. A fehérjék tulajdonságának változása fizikai és kémiai hatásokra. A fehérjék biológiai szerepe. A biológia határán Nukleinsavak: A DNS és az RNS alkotórészei, nukleotidok, a nukleotidok kapcsolódása, bázissorrend. A DNS kettõs hélix. A nukleinsavak jelentõsége. A teától a heroinig A szenvedélybetegségekkel kapcsolatos nitrogéntartalmú szerves vegyületek (nikotin, tein, koffein, kábítószerek), hatásmechanizmus, hozzászokás, függõség. Környezeti szerves kémia Ólomtartalmú üzemanyagok. Katalizátor a gépjármûvekben. Környezetbarát gépjámû-üzemanyagok. A kipufogógázok szerepe az üvegházhatásban. Az ózonpajzs vékonyodása. Szennyvíz. Háztartási veszélyes hulladékok (elem, akkumulátor, gyógyszer, festék). A hulladékégetés problémái. Veszélyes hulladékok a mezõgazdaságban. Továbbhaladás feltételei A tanuló legyen képes szabatosan használni a megismert kémiai fogalmakat. Ismerje az anyagok atomos szerkezetét. Számolja ki adott összegképletû anyag moláris tömegét. Állapítsa meg a tanult atomok elektronszerkezetét a periódusos rendszer használata segítségével. Következtessen az atom vegyértékelektronjainak számából az atomból kelet-kezõ ion töltésszámára. Ismerje a fontosabb elemek és szervetlen vegyületek nevét, jelét és tulajdonságait. Tudja a tanult molekulák szerkezetét, térbeli alakját, polaritását. Ismerje az anyagi halmazok jellemzõ sajátosságait. Tudja a megismert reakciók egyenletét rendezni. Ismerje fel egyszerû esetekben a hétköznapi életben elõforduló redoxi- és a sav-bázis reakciókat. Mondjon példát az elektrolízis és a galvánelem gyakorlati felhasználására. Értelmezze az elvégzett vagy bemutatott kémiai reakciókat. Értelmezzen egyszerû, kémiai ismereteket tartalmazó ábrákat, grafikonokat, táblázatokat. A tanuló ismerje a szerves vegyületek elemi összetételét. Tudja a szerves vegyületek alaptípusait. Ismerje a köznapi életben is elõforduló, tanult szerves vegyületeket, adja meg köznapi nevüket, molekulamodellen mutassa be térbeli szerkezetüket, ismertesse környezeti és élettani hatásukat. A szenvedélybetegségekhez kapcsolódó anyagokat sorolja fel és ismerje hatásukat az emberi szervezetre. Szerkesszen egyszerû szerves kémiai egyenleteket. Használja szakszerûen és balesetmentesen a háztartási vegyszereket. Értse, hogyan kell a szervesvegyipari termékeket környezet- és egészségvédõ módon felhasználni. INFORMATIKA 9–10. évfolyam Célok és feladatok Az egyén alapvetõ érdeke, hogy idõben hozzájusson a munkájához és élete alakításához szükséges információkhoz, képes legyen azokat céljának megfelelõen feldolgozni és alkalmazni. Az iskola feladata felkészíteni a tanulókat a megfelelõ információszerzési, feldolgozási és átadási technikákra, valamint megismertetni velük az információkezelés jogi és etikai szabályait. Ennek leghatékonyabb módját a több évig tanult informatika tantárgy és az iskolai élet egészét átható informatikai nevelés biztosíthatja. A számítástechnika – beleértve a multimédia- és az internethasználatot is – a könyvtárhasználattal együtt alkotja az informatika tantárgy legfontosabb területeit. A tantárgy célja felkelteni és folyamatosan ébren tartani a tanulók érdeklõdését az informatika iránt, megismertetni eszközeit, módszereit és fogalmait, amelyek lehetõvé teszik a tanulók helyes informatikai szemléletének kialakítását. Az informatikai nevelés amennyiben logikusan gondolkodni, problémákat megoldani, alkotni tanít, és praktikus alkalmazói tudást, készséget és képességet kíván kialakítani, korszerû (számítógépes) informatikai eszközök alkalmazásával, felkészít a munkára, a mindennapi életre, és valamennyi tantárgy tanulását segíti. Az informatikai nevelés célja annak megmutatása, hogy az információs és kommunikációs technológiák gyors fejlõdése a társadalmat átalakítja, kialakulóban van az információs társadalom, amelyben élni és dolgozni kell. Cél, hogy a tanuló érezze: képes bekapcsolódni az egész világra kiterjedõ információs társadalomba. Ezen a gyorsan változó, fejlõdõ területen különösen fontos, hogy a tanulókban kialakuljon informatikai ismereteik folyamatos megújításának igénye. Az új eszközök közül sokoldalúságával kiemelkedik a számítógép, amely újszerû problémamegoldási lehetõségeket biztosít, hálózatba kapcsolva pedig újfajta kommunikációs lehetõségeket nyújt, (például web, csevegés, e-mail, levelezési listák, FTP). Történelmi jelentõsége az íráshoz mérhetõ. A számítástechnika oktatásának fõ célkitûzései Korszerû alkalmazói készség kialakítása: a tanulók képesek legyenek arra, hogy a számítógépeket és az informatikai eszközöket célszerûen használják. Az algoritmikus gondolkodás fejlesztése: a matematikához hasonló gondolkodásfejlesztõ szerep, amely nemcsak az iskolában, hanem a hétköznapi életben is alapvetõ fontosságú. Önálló munkára nevelés, differenciált tanulás: a számítógép mint interaktív eszköz lehetõséget teremt az egyéni ütemû tanulásra és a pontos, kitartó, fegyelmezett munkára. Együttmûködésre nevelés, csoportmunka: nagyobb számítógépes feladatok megoldása megköveteli a csoportmunkát, feladatok részekre osztását, a másokkal való kapcsolattartást, tervszerû, összehangolt munkát. Alkotó munkára nevelés: akár táblázatot készítünk a számítógéppel, akár szöveges dokumentumot, a végeredmény egy új produktum lesz. Az informatika társadalomban játszott szerepének felismertetése: az informatika rohamos fejlõdése az egész társadalmat gyökeresen átalakítja, s ebben az állandóan változó világban otthon kell éreznie magát a tanulónak. Az informatikai ismeretek rendszeres alkalmazása: az iskolai élet eseményeihez vagy a tantárgyakhoz kapcsolódó feladatok megoldására a tanulók használjanak informatikai eszközöket (dolgozat, elõadás, bemutatás, tantárgyi feladatmegoldás, szervezés, tanulás). Az informatika etikai és jogi szabályainak megismertetése: tudatosítani kell a tanulókban az információszerzés, -feldolgozás és -felhasználás etikai és jogi szabályait. Az esztétikai készség fejlesztése: igény és készség a számítógépes produktum esztétikus formájának kialakítására. A könyvtárhasználat oktatásának célkitûzései Felkészítés az információs társadalom kihívásainak fogadására: az információszerzés bõvülõ lehetõségeinek felhasználására, az információk elérésére, kritikus szelekciójára, feldolgozására és a folyamat értékelésére. A könyvtárra alapozott önmûvelés képességének kialakítása, fejlesztése a könyvtári információs rendszer lehetõségeinek felhasználásával. A forrásokat komplex és alkotó módon alkalmazó tanulási technikák és módszerek kifejlesztése. Az iskolai és más típusú könyvtárak, könyvtári források, eszközök megismertetésével, valamint a velük végzett tevékenységek elsajátíttatásával tudatos, biztos használói magatartás kialakítása. A könyvtárhasználati tudás eszközjellegû beépítése a tanulók tantárgyi képzéséhez, iskolai fejlõdéséhez és a mindennapi problémák megoldásához szükséges információszerzésbe és -feldolgozásba. A forrásfelhasználás etikai szabályainak elsajátíttatása és a normakövetés követelményének elfogadtatása. A különbözõ társadalmi szerepekbe beilleszkedni, azokat szükség szerint változtatni és bennük hasznosan tevékenykedni tudó személyek nevelése. Fejlesztési követelmények A tanuló ismerje meg és tartsa be a számítógépes munka szabályait, különös tekintettel a balesetek megelõzésére. A berendezésekkel fegyelmezetten, a használati utasításokat pontosan követve dolgozzon. Legyen tisztában a számítógépes környezet alapvetõ ergonómiai kérdéseivel, az egészségvédelem lehetõségeivel számítógépes munkakörnyezetben. Sajátítsa el a számítógép-kezelés alapjait, mozogjon otthonosan a számítástechnikai környezetben: felhasználói szinten tudja kezelni a számítógépet és perifériáit. Szerezzen tapasztalatokat az informatikai eszközök és információhordozók használatában. Különféle formákban tudjon információt megjeleníteni; legyen képes a különbözõ formákban megjelenõ információt felismerni, a megszerzett információit kiértékelni és felhasználni. Sajátítsa el az önálló tájékozódás, ismeretszerzés alapjait. Szerezzen jártasságot a könyv- és médiatár, az Internet használatában; a folyóiratok, lexikonok kézikönyvek, szakkönyvek, a különbözõ multimédia és hipermédia oktatási anyagok alkalmazásában. Legyen képes a számítógéppel való interaktív kapcsolattartásra, tudja alkalmazni az operációs rendszer és a segédprogramok legfontosabb szolgáltatásait. Tartsa be a program- és adatvédelem szabályait. Tudja önállóan használni a hálózatot és annak alapszolgáltatásait. Tudjon kapcsolatot teremteni másokkal a hálózat révén, tudjon magáról, környezetérõl adatokat közölni hálózati úton és formában, tudjon adatokat megkeresni, elérni a hálózati szolgáltatások alkalmazásával. Ismerje a legalapvetõbb dokumentumformákat, ezeket minta alapján legyen képes elõállítani, legyen igénye a mondanivaló lényegét tükrözõ esztétikus külalak kialakítására, különbözõ formában való megjelenítésére. Legyen képes az adott probléma megoldásához kiválasztani az általa ismert módszerek, eszközök és alkalmazások közül a megfelelõt. Ismerje fel és legyen képes különféle formákban megfogalmazni a környezetében elõforduló tevékenységek algoritmizálható részleteit. Egyszerû feladat megoldásához legyen képes algoritmusokat tervezni és megvalósítani. Ismerje meg alkalmazásokon keresztül a szabályozó eszközök hatását. Legyen tudomása az intelligens eszközökrõl (szoftver és hardver) és növekvõ jelentõségükrõl. Tudjon keresni nyilvántartásokban kézzel, adatbázisokban egyszerû keresõvel. Legyen képes értelmezni a programok által szolgáltatott válaszokat. Ismerje fel az adatok közötti összefüggéseket. Ismerje meg az informatika társadalmi jelentõségét, szerepét, a programok használatának jogi és etikai alapjait. Értékelje a magyar tudósok szerepét, tevékenységét a világ informatikai kultúrájának fejlõdésében. Legyen tudatában az öncélú és túlzott informatikai eszközhasználat egészségkárosító, személyiségromboló hatásának (pl. a számítógép-függõség videojáték-függõség problémái). Tájékozódjon arról, milyen szerepük van az informatikai eszközöknek az iskola szakmai irányultságának megfelelõ szakmákban. Ismerje meg és igényelje a könyvtárak szolgáltatásait. Rendszeres, sokoldalú könyvtári tevékenységével alakuljon ki biztos használói magatartása. Legyen tisztában a különbözõ dokumentumtípusok (hagyományos és legújabb technológiákon alapuló ismerethordozók), tömegkommunikációs és hálózaton elérhetõ források sajátos közlésmódjával, információs és esztétikai értékével. Tanulmányaihoz érdeklõdése szerint tudja szelektálni a különbözõ információs forrásokat. Az iskolai és a mindennapi problémahelyzeteknek megfelelõen tudja kiválasztani a megoldást kínáló könyvtári tájékoztató segédleteket (kézikönyvtár, a könyvtári katalógusok, bibliográfiai adatbázisok), és legyen képes információhordozókat, információkat keresni belõlük. Legyen képes feladatához a probléma és az ismeretkör jellegének megfelelõ könyvtártípust, tájékoztató eszközt, dokumentumtípust kiválasztani. Tudja alkalmazni a szelektív adatgyûjtés teljes mûveletsorát, tudjon forrásjegyzéket készíteni. Tudjon feladata megoldásáról beszámolni a különbözõ forrásokból szerzett információk elemezése és rendszerezése alapján. Munkája közben tegyen eleget a forrásfelhasználással kapcsolatos etikai követelményeknek. Értse meg a különbözõ könyvtártípusok szerepét az önmûvelésben, a felsõfokú tanulmányokban, a szakmai ismeretszerzésben, a közhasznú tájékozódásban és igénybe tudja venni szolgáltatásaikat. Ismerje a korszerû technológiákon alapuló könyvtári ismerethordozókból, adatbázisokból, számítógépes hálózatokból való információszerzés lehetõségét, módját, szükségleteinek és érdekeinek megfelelõen tudja azokat használni.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes